Loingsech mac Óengusso

**Loingsech mac Óengusso** (? - 703) bio je irski vladar koji se tradicionalno navodi kao veliki kralj Irske. Loingsech je pripadao klanu Cenél Conaill, ogranku plemena/dinastije Uí Néill. Njegov otac Óengus (u. 650) nije bio veliki kralj, ali njegov djed Domnall mac Áedo (u. 642) jest.

Loingsech se prvi puzt spominje u godini 672. kada je porazio i ubio Dúngal mac Máele Tuila iz klana Cenél mBógaine, odnosno ogranka Cenél Conaill u današnjem jugozapadnom Donegalu. Prema *[[Annals of Ulster]]* Loingsech u sukobu nije pobijedio, dok prema *[[Annals of Tigernach]]*jest.. *[[Annals of the Four Masters]]* navodi Loingsecha kao poglavicu Cenél Conaill opisujući ovaj događaj. Način na koji je došao na čelo Cenél Conailla nije zabilježen, ali smrt njegovog strica Ailill Flann Esae (u. 666) za vrijeme kuge jest.

*[[Chronicle of Ireland|Kronika Irske]]* navodi kako je Loingsech počeo vladati 696. godine, ubivši svog prethodnika predecessor Fínsnechta Fledacha prethodne godine. Zapisi u *Annals of Ulster* sugeriraju kako je Congalach mac Conaing Cuirre (u. 696) iz klana Síl nÁedo Sláine (Južni Uí Néill) bio kandidat za mjesto velikog kralja nakon ubistva Fínsnechte, odnosno Loingsechov suparnik. Loingsechova vladavina, prema ljetopiscima, počinje tek nakon Congalachove smrti. *Annals of Tigernach* pak tvrde da je Loingsech zavladao 695. prije Congalachove smrti. Vladao je u periodu 695-703.

Za vrijeme njegove vladavine je Adomnán - pripadnik Cenél Conailla- došao propovijedati u Irskoj. Loingsech se pojavljuje kao prvi svjetovni (necrkveni) potpisnik znamenitog Adomnánovog "zakona nevinih"—the *[[Cáin Adomnáin]]*— koji je donesen na Sinodu u Birru 697. Loingsech je u potpunosti podržao novi zakon.

Anali govore kako je za vrijeme njegove vladavine i narod i stoku pogodila kuga, a koju je slijedila glad. Prema Keatingu je glad trajala tri godine.

Prodor Cenél Conailla na sjever je zaustavila ekspanzija suparničkog klana Cenél nEógain u današnju Grofoviju Londonderry. Zbog tog se klan okrenuo na jug prema Connachtu. To i nastojanje da se ojača institucija velikog kralja je dovela do invazije Connachta 703. Loingsech je u bitci kod Coranna (današnja južna Grofovija Sligo) ubijen od strane connachtske vojske pod starim kraljkem Cellach mac Rogallaigom (u. 705). *Kronika Irske* navodi da su uz njega poginula tri sina (Artgal, Connachtach i Flann Gerg) kao i veliki broj sljedbenika.

Bio je oženjen za Muirenn ingen Cellaig (u. 748), kćer Cellach Cualanna (u. 715), kralja Leinstera. Njihov sin Flaithbertach (u. 765), je kasnije postao veliki kralj. Drugi sin Fergal je vodio vojsku Sjevernih Ui Neilal protiv Connachta kako bi osvetio očevu smrt 707.

Loingsecha je na mjestu velikog kralja naslijedio Congal Cennmagair (u. 710).

## Reference

## Literatura

* 
* *Annals of Tigernach* at CELT: Corpus of Electronic Texts at University College Cork
* *Annals of the Four Masters* at CELT: Corpus of Electronic Texts at University College Cork
* Byrne, Francis John (2001), Irish Kings and High-Kings, Dublin: Four Courts Press, 
* Charles-Edwards, T.M., *Early Christian Ireland.* Cambridge University Press, Cambridge, 2000. 
* Geoffrey Keating, *History of Ireland* at CELT: Corpus of Electronic Texts at University College Cork
* 

## Vanjske veze
* CELT: Corpus of Electronic Texts at University College Cork